সাগরিকা এক্সপ্রেস

সাগরিকা এক্সপ্রেস (ট্রেন নং. ২৯-৩০) বাংলাদেশ রেলওয়ের পূর্বাঞ্চল দ্বারা পরিচালিত একটি মিটারগেজ যাত্রীবাহী ট্রেন। ট্রেনটি চট্টগ্রাম জেলার চট্টগ্রাম রেলওয়ে স্টেশন থেকে চাঁদপুর জেলার চাঁদপুর রেলওয়ে স্টেশন পর্যন্ত চলাচল করে এবং যাত্রাপথে ফেনী জেলা ও কুমিল্লা জেলাকে সংযুক্ত করে। ২০১৫ সালের ১৫ই ফেব্রুয়ারিতে এটি বেসরকারী মালিকানায় চলে যায় এবং বর্তমানে এটি 'এন এল ট্রেডিং' কর্তৃক পরিচালিত হচ্ছে।

 সময়সূচি 
বাংলাদেশ রেলওয়ের ৫২তম সময়সূচি অনুযায়ী, সাগরিকা এক্সপ্রেস  ট্রেনের সময়সূচি নিম্নে উল্লেখ করা হলো:

২৯ নং সাগরিকা এক্সপ্রেস = চট্টগ্রাম থেকে ছাড়ে সকাল ৮টা, চাঁদপুর পৌঁছায় ১২টা ৫০ মিনিটে।
৩০ নং সাগরিকা এক্সপ্রেস = চাঁদপুর ছাড়ে দুপুর ১টা ৪৫ মিনিটে, চট্টগ্রাম পৌঁছায় সন্ধ্যা ৬টা ৪০ মিনিটে।

যাত্রাবিরতি

 কর্মক্ষমতা 

সাগরিকা এক্সপ্রেস লাভজনক একটি ট্রেন, যা চট্টগ্রামের সাথে পরোক্ষভাবে মেঘনা নদীর মাধ্যমে দক্ষিনাঞ্চলের সাথে সংযোগ স্থাপন করে। তবে এটি এর মন্থর গতি ও স্বল্প লোডের (৯/১৮) জন্য সমালোচিত। এটি 'কার্বন ডাইঅক্সাইডের জেনারেটর' ও 'টিটিই-গার্ড-ড্রাইভারের ট্রেন' হিসেবে কুখ্যাত।

 দুর্ঘটনা 

 ০৮/০১/২০১১: ভোর সাড়ে ৮টার দিকে ছায়াবানী সংলগ্ন এলাকায় সাগরিকা এক্সপ্রেসের একটি কোচে যান্ত্রিক ত্রুটি দেখা দেয় ও ট্রেন থেমে যায়। পরে মেরামত শেষ হয়ে সন্ধ্যা ৬টার দিকে এটি যাত্রা শুরু করে।
 ১৭/০৮/২০১৬: চট্টগ্রামগামী সাগরিকা এক্সপ্রেস চট্টগ্রাম রেলস্টেশনের সীমানা প্রাচীরের সাথে সংঘর্ষ হয়। এতে কোনো হতাহতের ঘটণা ঘটেনি।
 ০৪/০২/২০২০: বিকেলে চাঁদপুর মিশন রোডের সামনে সাগরিকা এক্সপ্রেসের নিচে কাটা পড়ে কৃষি অফিসের এক ক্যাশিয়ার নিহত হন।

তথ্যসূত্র

বিষয়শ্রেণী:বাংলাদেশের নামযুক্ত যাত্রীবাহী ট্রেন